Το Φεστιβάλ του Δήμου Αθηναίων

Εικόνες από μία Έκθεση
2026-05-23 12:00 - 13:30 (Europe/Athens) | Πινακοθήκη Δήμου Αθηναίων, Municipal Gallery of Athens, Αθήνα, Αθήνα, 104 36, Greece
Στο πλαίσιο του Φεστιβάλ, η μουσική και η ζωγραφική συναντιούνται σε μια ξεχωριστή σύμπραξη με τίτλο «Εικόνες από μία έκθεση». Ο συνθέτης και πιανίστας Χρίστος Παπαγεωργίου, εμπνευσμένος από το έργο του Νικόλα Κληρονόμου, δημιουργεί και ερμηνεύει μια σειρά συνθέσεων που «μεταφράζουν» τα εικαστικά σε ήχο. Για 70 λεπτά, το κοινό βυθίζεται σε μια ατμοσφαιρική εμπειρία, όπου κάθε μουσική φράση λειτουργεί ως σχόλιο πάνω στον εικαστικό κόσμο του καλλιτέχνη. Με διεθνή πορεία και βαθιά μουσική παιδεία, ο Παπαγεωργίου στήνει έναν ζωντανό διάλογο ανάμεσα στις τέχνες. Μια κορυφαία στιγμή του φεστιβάλ, όπου διαφορετικές καλλιτεχνικές γλώσσες ενώνονται σε ένα ενιαίο, πολυαισθητηριακό βίωμα.

Οι κρατήσεις ανοίγουν μία εβδομάδα πριν τη δράση, στις 12:00 το μεσημέρι.
